Μιλτιάδης Κανάρης

Ο Μιλτιάδης Κανάρης (1822-1901) ήταν Έλληνας πολιτικός και αντιναύαρχοςΠληροφορίες για τον Μιλτιάδη Κανάρη, από το Ινστιτούτο Νεοελληνικών Ερευνών.
Βιογραφία

Γεννήθηκε στις 6 Ιουνίου 1822 στα Ψαρά και ήταν το τέταρτο από τα επτά παιδιά του αγωνιστή της ελληνικής επανάστασης και πολιτικού Κωνσταντίνου Κανάρη και της Δέσποινας ΜανιάτηΒιογραφίες: Κωνσταντίνος Κανάρης.. Η γέννησή του φέρεται να συνέβη την ίδια ημέρα που ο πατέρας του ανατίναξε την τουρκική ναυαρχίδα στη ΧίοΕγκυκλοπαίδεια Πάπυρος - Λαρούς - Μπριτάνικα, 1988, τ. 31, σ. 374.. Σπούδασε από το 1833 μέχρι το 1843 στη Βαυαρική Στρατιωτική Σχολή του Μονάχου, έπειτα κατατάχθηκε στο ελληνικό πολεμικό ναυτικό και αργότερα συνέχισε τις σπουδές του στη Γαλλία'Σύγχρονος Εγκυκλοπαίδεια Ελευθερουδάκη, τ.13, σ. 190. υπηρετώντας παράλληλα επί μια τριετία στο γαλλικό πολεμικό ναυτικό. Το 1886 διετέλεσε γενικός επιθεωρητής του στόλου και τρία χρόνια μετά (1889) αποστρατεύθηκε, ανακλήθηκε όμως μετά τον πόλεμο του 1897, αναλαμβάνοντας προσωρινά την αρχηγία της Θωρηκτής Μοίρας από τις 7 Αυγούστου μέχρι τις 20 Δεκεμβρίου του 1897.

Παράλληλα ασχολήθηκε με την πολιτική. Εξελέγη πληρεξούσιος Σύρου (1865, 1868) και εν συνεχεία βουλευτής Νέων Ψαρών (1875 και 1899) ενώ στις εκλογές του 1874 δεν κατάφερε να εκλεγεί ύστερα από αθέμιτο πόλεμο που δέχτηκε από την κυβέρνηση Βούλγαρη. Διετέλεσε πολλάκις υπουργός επί των ναυτικών (για τρεις ημέρες στην κυβέρνηση Μπενιζέλου Ρούφου λίγο πριν ξεσπάσουν τα Ιουνιανά όπου σκοτώθηκε ο αδελφός του Αριστείδης το 1864, το 1868 - 1869 και το 1879)Ημερολόγιον Σκόκου, Τόμ. 17, Αρ. 0 (1902) , από το openarchives.gr. Το 1895 αλλά και μετά το 1897 του προτάθηκε η επανειλημμένα από τον βασιλιά Γεώργιο Α' η ανάληψη της πρωθυπουργίας, ο ίδιος όμως απέρριπτε τις προτάσεις καθώς έθετε ως όρο την σύγκληση αναθεωρητικής βουλής.

Απεβίωσε στην Αθήνα στις 7 Νοεμβρίου 1901, ενώ ήταν εν ενεργεία βουλευτής Νέων Ψαρών.Νεώτερον Εγκυκλοπαιδικόν Λεξικόν Ηλίου, τ. 10, σελ. 190.. Μια ημέρα πριν το θάνατό του, του απονεμήθηκε ο Μεγαλόσταυρος του Σωτήρος. Ήταν παντρεμένος και παιδιά του ήταν ο επίσης πολιτικός Αλέξανδρος Κανάρης καθώς και ο Λεωνίδας Κανάρης.

Ο Ναύαρχος Μιλτιάδης Κανάρης την περίοδο που ανέλαβε τα καθήκοντα, έμεινε στην ιστορία δια χειρός του ζωγράφου Αριστείδη Βαρούχα (αρχές 19ου αι.) με το πορτραίτο που φιλοτέχνησε το 1886
μικρογραφία|Μιλτιάδης Κανάρης δια χειρός Αριστείδη Βαρούχα 1886

Τιμητικές διακρίσεις
55px Τάγμα του Σωτήρος: Μεγαλόσταυρος (1901)

 Παραπομπές 
Ο Ναύαρχος Μιλτιάδης Κανάρης την περίοδο που ανέλαβε τα καθήκοντα, έμεινε στην ιστορία δια χειρός του ζωγράφου Αριστείδη Βαρούχα (αρχές 19ου αι.) με το πορτραίτο του το 1886

Κατηγορία:Έλληνες υπουργοί Ναυτικών
Κατηγορία:Βουλευτές Πειραιά
Κατηγορία:Οικογένεια Κανάρη
Κατηγορία:Μεγαλόσταυρος του Τάγματος του Σωτήρος
Κατηγορία:Βουλευτές Νέων Ψαρών
Κατηγορία:Βουλευτές Σύρου